TÖRVÉNYEINK TÖRTÉNETE AZ AUSZTRIAI HÁZ ALATT. 185 
jelen nem lenne, hívségtelenség szennyébe essék, hogy ha pedig ily vétket 
fogadott fegyveres követne el, ura kétszeres zsoldfizetésének terhe alatt 
helyette mást fogadni tartozzék. — b) Hogy az úr hónapos zsoldba foga- 
dott katonájának zsoldját a hónap elején előre kifizetni tartozzék, és ha 
ezt nyolc nap alatt nem teljesítené, a katona őtet szabadon elhagyhassa.— 
c) Hogy ha évi zsoldban álló katona urát elhagyni akarná , szándékát leg- 
alább egy hónappal előbb béjelenteni tartozzék, akkor mindazáltal számot 
adván szabadon elköltözhessék, kivéve ha várbeli szolgálatban lévén a 
vár épen ostromlás alatt lenne, vagy ha ura táborozásban , avagy király 
vagy ország dolgában hazán kívül léteznék.—d) Hogy ha a zsoldos katona 
zsoldjának felvétele után titkon elszöknék , fejét veszítse el. — e) Hogy 
hónapszámra fogadott katonák, lovasok ugyan 3 forint és 20 dénárt, gya- 
logok pedig 2 magyar forintot kapjanak havi zsoldúl. —f) Hogy az élelmi 
szerek szolgáltatására nézve a nagyszombati decretum határozatai teljesít- 
tessenek , nehogy a szegény jobbágyokat károsítani kényszerúljön a tábo- 
" rozó. — g) Hogy a mezővárosban vagy falun szállásozó katonák kapitá- 
nyai elköltözésök előtt a helység bíráit és esküdtjeit a katonái által ne- 
talán okozott károk felől kikérdezni, és azokat tüstént megtéríttetni tar- 
tozzanak , máskép őket a főkapitány azon károknak kétszeres megtérité- 
sére börtön által szorítsa, — h) Hogy a magyar katonaságnak tisztjei tábo- 
rozásban magyarok legyenek, és a parancsok azzal magyar kapitányok 
által közöltessenek, és ha a magyar sereget a külfölditől külön választatni 
történnék , a magyar seregnek fővezére is magyar legyen. 
A 16—23-dik ágazat, melyekben, Erdély és országunk némely 
részei akkor húségre visszatérvén és a pártoskodás megszűnvén, az egyet- 
értésnek tökéletes helyreállítására és a visszavonások minden magvának 
kiirtására rendeltetik : a) Hogy ha a múlt zavarok alatt jogtalanúl elfoglait, 
vagy részreszítás miatti adomány mellett letartóztatott jószágok közől né- 
melyek még visszanem bocsáttattak volna, azok jövő sz. György napjáig, Er- 
délyben pcdig az ott tartandó gyűléstől számítandó 15-öd napig hívségte- 
lenség büntetése alatt adassanak vissza. — b) Hogy az ily jószágok egy 
részének vissza nem bocsátása iránt kényszerítés által keletkezett minden 
szerződések érvényteleneknek tekintessenek. — c) Hogy a királyi felség 
a győri püspökségnek jövedelmeit, melyeket a haza szükségei miatt elzálo- 
gított, mennyire kitelhető, kiszabadítani, az egyéb királyi kezek közé 
került magános jószágok visszabocsátása iránt pedig egy év lefolyta alatt 
M. TT. ÉVK. VIII. 2. 24 
